
Natus sum JOHANNES JACOBUS KOCH a. d. XIII. Kal. Mart. h. s. anni LXII in vico Langen- 
selbold patre Guilelmo, matre Gatharina e gente Banscher. Fidem profiteor evangelicam. Primis litterarum elementis 
imbntns vere a. LXXIII in gymnasium Hanoviense receptus sum, cnius per VIII annos discipulus fui. Postquam 
examen maturitatis Martio mense a. LXXXI superavi, initio insequentis semestris aestivi in numerum civium 
academiae Philippinae relatus sum, ut philologis studiis operam darem. Autumno a. LXXXII Lipsiam me contuli, 
ubi per sex menses in litteras incubui; vere a. LXXXIII ad academiam Marpurgensem recessi. Examine pro 
facultate docendi initio mensis Novembris a. LXXXV superato cum annum tirocinii paedagogici in gymnasio 
Francofurtensi perfecissem, a Kal. Oct. a. LXXXVI inde usque ad Kal. Oct. a. LXXXVII Marpurgi, Moguntiaci, 
Hanoviae stipendia merui. Francofurtum reversus in utroque gymnasio et in schola, quae vocatur Musterschule, 
magistri vice functus sum nsque ad Kal. Oct. a. LXXXXI una hieme excepta, qna a mense Novcmbri a. 
LXXXVIII usque ad mensem Maium a. LXXXVIIII Italiam peragravi. A Kal. Oct. a. LXXXXI inde in gymnasio 
Hersfeldenei magistri vice fungor. 

Docuerunt me illustrissimi viri: Bergmann, Birt, Bormann, Brieger, Caesar, Oohen, Hirzel, Kessler, 
Lipsius, Lucae, Ranke, Schmidt, Striimpell, von Sybel. Quibus omnibus maximas gratias ago et habebo, imprimis 
Birtio, qni summa benevolentia cum in aliis rebus tum in hac dissertatione componenda saepius me adiuvit. 

De carminibus Prisciani grammatici nomine inscriptis. 



X risciani, celeberrimi institutionum grammaticarum auctoris, nomini praeter alios 
libellos duo carmina vulgo addicuntur, liber geographicus in usum scholarum scriptus et 
panegyricus Anastasii imperatoris. 

Prior e Graeco Dionysii, qui inscribitur &iowoiov jtepriyqan oixovtxivqt;, paraphrasi libera 
in Latinum translatus in aliquot codicibus exstat (cf. Poet. Lat. min. rec. et em. Aemilius 
Baehrensius, vol. V p. 262 sq.); quorum maior pars in titulo — Periegesis Prisciani 
grammatici cod. Turicensis; Incipit periegesis Prisciani grammatici Cesar- 
iensis cod. Durlacensis etc. — Priscianum auctorem nominat, pauci titulo carent. Carmen 
continet 1087 hexametros. Editiones in manibus habeo has: Wernsdorfium Poet. Lat. min., 
Altenburgi 1788, Vol. V p. 265 sqq.; Bernhardyum Geogr. Graec. min., Lipsiae 1828, Vol. 
I p. 427 sqq. ; C. Muellerum Geogr. Graec. min., Parisiis 1861, p. 190 sqq.; Aem. Baehrensium 
1. c. p. 275 sqq. 

Alterum carmen integrum traditum est in uno codice Vindobonensi, olim Bobiensi 
saec. VIII — IX, et ex parte, in v. 44 desinens, in codice Bernensi 363, saec. IX. Carmen 
continet 312 hexametros cum praefatione 22 versuum senariorum. Cod. Vindobonensis in 
fronte exhibet titulum: Incipit praefatioPrisciani de laude Anastasii imperatoris 
et subscribitur : Expliciunt laudes sacratissimi imperatoris Anastasii, Isaurici 
et Parthici et Gothici victoris dictae aPrisciano grammatico. Cod. Bernensis 
inscriptum habet: Praefatio Prisciani grammatici de laude Anastasii impera- 
toris. Quod carmen editum est primum ab Endlichero, Vindobonae 1828 ex codice Vindo- 
bonensi, tum repetitum a Niebuhrio, in corpore scriptorum historiae Byzantinae, Vol. I p. 517 
sqq.; denique a Baehrensio, 1. c. p. 264 sqq., qui utrumque codicem contulit. Wernsdorfius 1. 
c. p. 2i2 sqq. plane demonstravit non dubitandum esse, quin Priscianus auctor periegesis 
Latinae sit, inprimis p. 220 ostendens nullam unquam inscriptionem in codice 
aliquo repertam esse, quae alium quam Priscianum auctorem suggereret, 
et demum ex eo tempore alterum auctorem petitum esse, quo in inscriptione alius carminis 
de ponderibus et mensuris, quod a nonnullis viris doctis — Wernsdorfio non excepto 
— Prisciano adscribitur, Remnius Fannius sive Remus Favinius (cf. Baehrens. 1. c. p. 71) ut 
auctor nuncuparetur. 



Quod ad carmen de laude Anastasii imperatoris attinet, cum inscriptione et subscrip- 
tione verbosa codicis Vindob. tum inscriptione cod. Bernensis, testimoniis nihil dubii relin- 
quentibus, satis firmari videtur Priscianum esse auctorem. Si vero utrumque carmen 
accuratius contemplamur et comparamus, nobis tam multa et tam insignia discrimina 
occurrunt rei metricae, rhetoricae, grammaticae, religionis, ut gravissima dubitatio nobis 
moveatur, num carmen de laude Anastasii Prisciani, periegesis auctoris, sit. 

Quamobrem haud pigebit comparari inter se carmina, de quibus agitur. 

Atque primum quidem animum intendamus in rem metricam. 

Quod praefatio panegyrici nostri versibus iambicis composita est, panegyricus ipse et 
periegesis hexametris, illam hoc loco omittemus et infra tractabimus. 

Hexametros panegyrici contemplantes atque perpendentes negare non possumus eos 
diligentia atque cura compositionis excellere. 

Theodorus Birtius disserens de Martialis versuum ratione in Friedlaenderi Martialis 
epigrammaton editione, Lipsiae 1886, Vol. I p. 41 sqq. has sex formas usitatas caesurarum 
hexametrorum Latinorum affert: 

F. I. Do tibi naumachiam (| tu das epigrammata nobis. 

F. II. Denaris || tribus invitas || et mane togatum. 

F. III. Nam subito || collapsa | ruit || cum mole sub illa. 

F. IV. Diripere excussosque | iubet || laxare rudentis. 

F. V. Exspectant || curaeque | catenatique labores. 

F. VI. Et graviora rependit | iniquis pensa quasillis. 

Consentiunt viri docti (cf. Lucianum Muellerum, de re metrica poet. Lat., Lipsiae 1861 
p. 182 et W. Christium, Metrik der Griechen und Rdmer, Lipsiae 1874 p. 187) hexametri 
dactylici ut simplicissimam ita pulcherrimam longe caesuram esse eam, qua post tertium 
semipedem finiatur verbum. Quae nomine Graeco fofii? ntv^rifn^t^ sive breviter jm&wupuiw 
appellari solet et illustratur forma I. Manifestum est auctorem panegyrici operam dedisse, 
ut sola hac forma uteretur. Inter 312 hexametros modo tres prima specie ab ea recedere 
videntur, cum 309 et cum caesura post tertium semipedem facta (x^^^i^ vocata) et cum 
semiseptenaria (i<p^yjfi^^<i) et cum utraque coniunctam penthemimeren proferant. 

Illi tres versus, qui F. I. neglegere videntur, sunt hi: 

v. 121. Et reges iterum (infandum) se reddere nobis. 
268. Templa novans renovansque deo fulgentia semper. 
278. Quantus adest pro te ostendens discrimine magno. 

v. 268 vindicare potest F. III, ut incidatur hoc modo: 

Templa novans || renovansque | deo || fulgentia semper. 

vv. 121 et 278 formae II annumerari possunt, ut sic legantur: 

Et reges || iterum (infandum!) || se reddere nobis. 
Quantus adest || pro te ostendens || discrimine magno. 



Sed cum F. III modo semel et F. II modo bis inter 312 versus inveniantur, putaverim 
poetam etiam in his tribus versibus, quos commemoravi, penthemimeren petisse incisionibus 
usum, quae sequuntur: 

Et reges j iterum (in \\ fandum!) | se reddere nobis. 
Templa novans | renovans I 1 que deo fulgentia semper. ' 
Quantus adest | pro te os ; tendens | discrimine magno. 

W. Christius 1. c. p. 198 ostendit et exemplis probat partes nominis compositi non tantopere 
coalescere, ut caesura inter eas intercedere non possit. Qua libertate usum esse opinor 
poetam in vv. 121 et 278 simul eo consilio , ut vocabulis divisione , quae caesura efficitur 
in-fandum et os-tendens, vis quaedam ac pondus accederet. Etiam in versu 268 penthe- 
mimeren ponere malim quam duplicem divisionem, quae efficitur trithemimeri coniuncta cum 
hephthemimeri, vel etiam caesuram v.a%d r^irov xqoyaXov. Nam quanquam particulae que 
natura enclitica est, tamen satis constat illam quidem non seiuncte scriptam sed audiendi 
sensu seiuncte exceptam esse aut excipi potuisse. Certe notabile est formam III, qua ceteri 
poetae praeter F. I praecipue utuntur, panegyrici auctorem tam caute vitavisse. Ceterum de 
caesuris in versibus 121, 268, 278 ponendis comparentur animadversiones metricae Adolfi 
Kiesslingii, Die horazische Satire p. XVIII sq. in eiusdem Q. Horatii Flacci satirarum 
editione, Berolini 1886. 

Transeamus ad periegesis caesuras. 

Cum in panegyrico formam I praevalentem invenerimus et ipsas formas II et III 
tollere constituerimus, nobis in periegesi praeter I occurrunt, quae sequuntur: 

Atque primum quidem septies F. III 

v. 231. Ast ortus || angusta | petit |! summamque Syenen. 

427. Traditur. hic || Ilisos | aquis || devolvitur amnis. 

648. Ingentes || genuere | viros || belloque potentes. 

827. Scis etenim | memorasse | tibi [[ quod collibus altis. 

938. At supra || Babylona | vides |j ad flamina vasta. 

1022. Purpureos jj que amethystos | inest || suffusa colore. 

1075. Dispersas || numerare | tibi || sine numine magno. 

Quo accedunt septendecim versus, si particula que caesuram muliebrem effici sinimus : 

v. 23. Perstringit || praecepsque | ruit || Maeotida poscens. 

27. Per mare sic j| fluviosque | duos ]j discernitur orbis. 

235. Qui veteris || claraeque | colunt || sub moenia Thebes. 

336. Tartessus || Cempsique | sedent || qui collibus imis. 

369. In gremio |[ Marsosque | simul. || tunc deinde Tarentum. 

399. Aegaeo || Siculoque; | movent || quae flamine venti. 

530. Compescit || damnumque | famis || rabiemque diurnam. 

556. Ad boream; || saxisque | riget || Proconnesus in illa. 

709. Victorem || verrisque | canem || rabidique leonis. 

805. Corycium || Pergeque | calens || et celsa Phaselis. 

818. Lyrnessus || Mallosque | simul || vicina profundo. 

877. Namque thyo || smyrnaque | riget || cum turis odore. 

905. Armeniae || longusque | noton || pertendit; et inde. 

942. Geli sunt || Mardique | viri || simul Atrapateni. 

1003. Oritas || Aribasque | simul || linique Arachotas. 

1051. Devolvens || Hypanisque | trahit || rapidusque Magarsus. 

1084. Et fluvii || montesque, | lacus || quos continet orbis. 

Etiam in versu 

939. Cissos Massabatasque || Chalonitasque feroces 

caesuram xaxd xtfxov rgoxato? quam penthemimeren sumere malim, praesertim cum illa aliter 
ac panegyrici v. 268 non trithemimeri et hephthemimeri aut altera earum fulciatur. 

Eadem forma VI Graecanica minimeque Latina invenitur 

v. 525. Aegylaque, inde Cythera, ]| Calauria dura colonis. 

F. IV. i. e. hephthemimeres cum praecedente caesura xaxd xtfxov xp>xaiov semel exstat 

v. 294. Hinc sunt Germanique | truces jj et Sarmata bellax. 

F. V. sive trithemimeren cum insequente caesura muliebri tertii pedis periegesis bis habet: 

v. 518. Continuo ,j post hasce | Liburnidas aspicis altas. 
578. Sunt geminae, || Rhenique | Britannides ostia cernunt. 

F. II. sive trithemimeren cum insequente hephthemimeri quater reperimus: 

v. 78. Haec Libyes, || haec Europes, ]| adversa tuendo. 

356. Hunc habitant ]| prope Lucani || Brettique coloni. 

408. Alpheus, || qui Messeni || discinditur undis. 

947. Haec generat || narcissiten l| oriente sub ipso. 

Quos versus ad F. I. referre non possumus sicut panegyrici v. v. 121 et 278. Idem 
fieri non potest 

v. 893. Speluncis |l genus infelix | et rebus egenis. 

Eandem ob causam 

v. 758. Atque Carambidis irrumpit ! prope litora pontum 

in numerum eorum versuum adscribo, qui illam formam caesurae a poetis classicae aetatis 
argenteae non usitatam (cf. Birtium 1. c. p. 42) sequuntur, quae versum sola hephthemimeri 
incidit. Praeter hunc versum eandem formam exhibent duo: 

v. 254. Hic lapis Heeliotropius qui nomine vero. 
412. Arcades Apidanei sub | scopulos Erymanthi. 

Cum hoc genus divisionis per se habeat aliquid duri, versus 412 omnem eurhythmiam 
et euphoniam laedit duabus longis vocalibus e i, inter quas caesura desideratur, in tertio 
pede convenientibus et hephthemimeri post praepositionem sub posita, quae est unius syllabae 
neque cum verbis praeeuntibus iungenda est sed cum insequente scopulos, a quo caesura 
semiseptenaria dirimitur. 



Eandem duritatem et inscitiam rei metricae , de qua Birtius 1. c. p. 45 Martialem 
reprehendit, quod in hexametro tripartito primum pedem verbo dactylico 
vel spondiaco impleat, ut in altera arsi monosyllabum exstet et id quod 
trithemimeres vult sc. ut accentus verbi versus ictui repugnet tollatur, in 
periegesi invenimus: 

v. 427. Traditur hic || Ilisos | aquis || devolvitur amnis. 
942. Geli sunt j! Mardique | viri |j simul Atropateni. 

Quibus fortasse adnumerandus est 

v. 27. Per mare sic || fluviosque | duos || discernitur orbis, 

in quo quidem non unum verbum dactylicum legitur, sed praepositio cum nomine coaluisse 
videri potest. 

Iam ita comparentur inter se carmina, ut ad incisiones attendamus intra dipodiam 

versum concludentem usitatas. In utroque praevalent versus ad has normas formati : 

Accipe Romanum clementi pectore | carmen 
et 

Prospera quae bellis pariter vel pace | tulisti. 

Auctor panegyrici ante ultimam arsin verbis monosyllabis non utitur praeter praepositiones 

in, sub, ad, per, ab et iis quidem ubique cum fine coalescentibus ut 

v. 44. Et loquar ut breviter, quod sentis corde | sub imo, 
non excepto 

v. 299. Qui Scythicas gentes ripis depellit | ab Histri. 

Nam quamquam hoc loco praepositio ab anastrophice ab nomine ripis segregatur, tamen 
etiam ante Histri suo locoest, quoniam etiam in oratione soluta ab Histri ripis dici 
potest. 

Verbum tetrasyllabum in fine versus non invenitur, pentasyllabum semel : 
v. 80. Graecia iam taceat iactans mihi Bellerophontem. 

Hoc eo excusatur, guod nomen proprium est. 

Maiore libertate utitur periegesis, in qua non modo multis locis praepositiones mono- 
syllabae ante ultimam arsin sed etiam coniunctiones exstant: primum copulativae : v. 2 et 
undae, 71 et artes, 204 et umbris, 205 et igni, 323 et altus, 335 et alta, 
432 et ora, 551 et altae, 569 et auras, 734 et oris, 905 et inde,' 913 et exit, 
971 et arcu, 990 et auget, 1065 nec ignis — tum adversativae : v. 535 sed ortus, 
263 at illa, 400 at altum, 953 at illa — denique disiunctiva: v. 637 vel austri. 
Verba quattuor et plurium syllabarum concludunt versus 15. 192. 234. 302. 311. 314. 
338. 339. 412. 445. 455. 464. 475. 514. 546. 596. 661. 662. -670. 743. 798. 866. 889. 927. 
942. 977. 1003. 1005. 1019. 1028. 1045. 

Horum maior pars exhibet nomina propria, vv. 596. 977. 1019. 1028 verba externa ele- 
phantes, cylindris, adamanta, elephantos. Itaque ne eos quidem versus im- 
probemus. Sed valde reprehendendus est 

v. 234. Hanc habitant homines multi pariterque opulenti, 

nam boni poetae Romani vitant in fine hexametri Latinum ionicum a minore ponere. 



Aliae inusitatae formae dipodiae versum concludentis sunt hae : Sextus pes constat e 
duobus monosyllabis 

v. 970. Prima parte Sabae, mediusque Pasargada post | hunc 
et thesis paenultima ex verbo pyrrhichio 

v. 157. Cimmerium torrens per Bosphoron hic | ubi | Taurum. 
526. Ad radios vergit sed Carpathus. hanc | prope | Crete. 

Porro panegyrici auctor eo elegantiorem se praestat, quod nullum usquam exemplum 
praebet, quod iuxta caesuram xaxd xixa^xov r^oxaXov etiam caesuram xard itipxxov x^o^aiov 
ofFert, ut quinta arsis intra verbum amphibrachicum sit. In periegesi hoc vitium reprehenditur : 

v. 189. Accessus que furit siccisque | recessus | harenis. 
463. A Tyriis colitur, Cotinussa | vocata | vetustis. 
589. Ad Thylen venies, quae nocte | dieque | relucet. 

Ab his non multum differunt propter procliticam naturam praepositionum 

v. 82. Ad Leucen Petran aquilonis | ab axe | reductis. 

601. Spina ferens cladem fatumque | sub ore | feroci. 

899. Alterius Syriae ; quae tendit | adusque | Sinopen. 

1017. Vel dentes stringunt elephantis | ab ore | revulsos. 

Iam videamus, quantum intersit inter panegyricum et periegesin, quod ad synaloe- 
phas attinet. 

Discrimen in oculos cadit, si simplicem numerorum computum facimus. Si Baehrensii 
coniecturas ad versus 126 et 186 (victi pro vix et clusa pro vix) omittimus, numeramus 
in panegyrico 10 elisiones inter 312 versus i. e. 1 inter 31 l j y Contra in periegesi insunt 83 
inter 1087 versus i. e. 1 inter 13 8 / 87 . Ergo periegesis plus quam duplicem numerum 
synaloepharum praebet. Spectemus nunc, quo loco singulorum pedum elisiones et quales 
inveniantur. 

Intra primum pedem in panegyrico semel tantum eliditur inter primam arsin et primam 
thesin v. 108 Atque w hostes. Ut hic sic in periegesi breves vocales deteruntur v. 182 
Namque w errant, 333 Atque w Hellesponti, 372 Usque w Hyrii, 528 Ante w ortus, 
768 Atque w Hellespontum, 801 Usque w ad, 839 Atque w humilem, 842 Nam- 
que w alii, 851 Atque w oculis, 958 Atque w optata, 1020 Atque w aura. Aphaeresin 
habet versus 419 Juxta w est. 

Praeterea in periegesi genus synaloephes exstat a bonis poetis vitatum; eliditur enim 
vocalis inter breves syllabas primae thesis vel inter tertiam et quartam moram v. 781 
Altera w ad. 

Exitus primi pedis cum initio secundi synaloephe iugatur in panegyrico v. 60 Vin- 
dicta w ut et — si Baehrensii coniecturam teneri malis — v. 126 Et victi w aetherio; 
ergo in utroque longae vocales eliduntur. Longae vocales elisae hoc loco versuum periegesis 
omnino non occurrunt, sed quater. dyphthongus ae: v. 18 Qua boreae w excurrit, 
32 Europae w atque, 524 Sed multae w Amnisi, 577 Astaliae w oceani; quater 
breves vocales: v. 77 Hinc atque w hinc, 140 hinc atque w hinc, 525 Aegyla- 
que w inde, 944 Medea w huic; sexies syllaba anceps: v. 16 Sed Libyam w Europae, 

17 Linea quam w 6bliquant, 102 At laevam w Ausoniae, 298 Augustum w et, 
500 Tibia quem w extollit, 906 Ad solem w inf lexus. Quo accedit aphaeresis v. 120 
Sidonium w est. 

Inter arsin et thesin secundi pedis in panegyrico semel syllaba anceps eliditur: v. 46 
Antoninum w huius, in periegesi bis vocalis e syllabae que deteritur: v. 262 Lineanam- 
que w Asiae 1022 Purpureoque w amethystos. 

In panegyrico tertius pes bis cum antecedente secundo elisione iungitur: syllaba 
ancipiti abiecta v. 121 iterum w infandum, vocali e oppressa v. 278 pro te w ostendens. 

Aeque atque in panegyrico inter octavam et nonam moram in periegesi eliditur: 
e v. 6 canere w atque, 613 facile w est, ae v. 143 Europae w hunc. 

Intra tertium pedem i. e. inter decimam et undecimam moram panegyricus elisionem 
non habet, periegesis contra elidit quater: e v. 6 atque w urbes, 227 Frunique w et, um 
v. 395 cum w extinctam, ae v. 1053 quae w ad. 

Quamquam plurimae elisiones panegyrici in quarto pede sunt, tamen modo unus pes 
cum praecedente tertio synaloephe iugatur v. 153 atque w auri. In periegesi eodem loco non 
solum syllabae breves eliduntur ut v. 46 atque w Indum, 103 maria w undique, 384 nam- 
que w hic, 455 calida w ostia, 497 namque w illum, 737 usque w ad, 886 atque w Agrees, 
sed etiam diphthongus ae v. 542 dextrae w Europesqiie; ibidem aphaeresin habet v. 
260 Libyae w est. 

Altera synaloephe quarti pedis inter quartam decimam et quintam decimam moram 
in panegyrico quater invenitur: eicitur T v. 74 vehementi w obsistere, um v. 185 
undarum w et 302 tantorum w et, a v. 283 divina w e. 

Cum constet bonos poetas post penthemimeren inter quartam arsin et quartam thesin 
maxime sibi indulsisse, laudandus est panegyrici auctor, qui paene dimidiam partem omnium 
elisionum, quibus in carmine utitur, hoc loco ponat. Contra in periegesi non multum pro 
numero elisionum, quae insunt, hic eliditur, ut tantum undecim i. e. septima fere pars 
omnium inveniantur. Deteruntur: T v. 199 Aegypti w ad, 592 f lectenti w aquilonis, 853 
Beryti w et, 1043 discreti w et, o v. 416 tacto w accensus, e v. 163 tenuisque w a, 711 
711 sequiturque w Hyrcania, 863 pecorique w et, ae v. 937 Asianae w ad, um v. 615 
positarum w in, em v. 672 collem w et. Huc accedit alterum elidendi genus in panegyrico 
plane vitatum, quo inter breves syllabas quartae thesis i. e. inter quintam decimam et 
sextam decimam moram vocalis opprimitur: v. 852 Gazam quoque w Elaida. 

Panegyricus synaloephas ut inter duodevicesimam et undevicesimam ita inter undevice- 

simam et vicesimam moram prorsus evitat; etiam inter sextam decimam et septimam 

decimam moram modo Baehrensii coniectura (cf. p. 8) elisionem postulat. Periegetes tria 

genera adhibet: primum inter quartum et quintum pedem e particulae que sexies eicitur: 

v. 17 atque w ostia, 30 atque w aequora, 70 suppostasque w urbibus, 521 atque w as- 

pera, 674 atque w aequora, 697 Hyrcanique w ostia; tum octies inter duodevicesimam 

et undevicesimam moram abicitur vocalis: e v. 234 pariterque w Agathyrsi, 445 

rupe w Aracynthi, 1003 linique Arachotas, 1005 rupe w Arienos, 1019 nitidum- 

que w adamanta, 1028 more w elephantos, a v. 596 magnawelephantes. Manifestum 

2 

est poetam ipsum sensisse elisiones hoc loco aptas non esse ; etenim modo in iis ipsis versi- 
bus inveniuntur verbo tetrasyllabo concludentibus, quos non usitatos esse iam supra dictum 
est (cf. p. 7). Tertium vero periegetes intra quintum pedem inter undevicesimam et 
vicesimam moram elisione utitur non solum brevibus a ete abiectis v. 296 pectora w Alani, 
721 sanguine w equino, sed etiam diphthongo ae v. 540 insulae w Abydi. 

Sextus pes in utroque carmine synaloephe vacat, duo periegesis versus aphaeresi 
concluduntur : 24 austrum w est, 425 ortum w est. 

Loca, quibus synaloephe vitata est, lineola recta significantibus nobis schema pane- 
gyrici hoc occurrit: 

periegesis hoc: 



Inde sequitur insigne discrimen, quod panegyricus synaloephas decem locis prorsus 
excludit, cum periegesis eam modo quattuor locis vitet. 

Conferamus nunc vocales vel syllabas, quae in utroque carmine eliduntur. Baehrensii 
coniecturis omissis in penegyrico syllaba um abicitur quater vv. 46. 121. 185. 302, e bis 
vv. 108 et 153, a semel v. 60, a semel v. 283, e semel v. 278, i semel v. 74. In periegesi 
aete non eliduntur, syllaba um ter w. 298. 395. 615 (ergo rarius pro panegyrico), e semel 
et quadragies vv. 182. 3-3. 372. 528. 768. 801. 839. 842. 851. 958. 1020. 77. 140. 262. 
525. 1022. 6. 613. 727. 46. 163. 384. 497. 711. 737. 863. 886. 17. 30. 70. 234. 302. 445. 
521. 674. 697. 721. 1003. 1005. 1019. 1028, a septies w. 330. 944. 781. 103. 455. 296. 
596, i quater w. 119. 592. 853. 1043. Praeterea periegetes elidit: am quater w. 16. 
17. 102. 395, em ter w. 500. 906. 672, ae octies w. 18. 32. 143. 1053. 542. 937. 1053. 
540, o semel v. 416. 

Monosyllabae ante sequentes longas elisae notandae sunt: in panegyrico v. 278 te, in 
periegesi v. 17 quam, 395 cum, 500 quem, 1052 quae. 

Forma est verbi substantivi aphaeresi litterae e in panegyrico omnino non cum 
praecedente vocabulo confunditur, in periegesi quinquies vv. 24. 120. 260. 419. 425. 

Ut id notandum erat, quod diphthongus ae in panegyrico nusquam, in periegesi contra 
octies eliditur, ita in illo carmine raram eam licentiam vitatam esse videmus, qua ae in exitu 
verbi corripitur. Qui usus in periegesi quinquies invenitur: quater in verbo insulae w. 
459. 520. 567. 610 et semel in nomine proprio v. 464 Gymnesiae (cf. Luc. Muellerum, 
de re metr. p. 308). 

Duas vocales intra idem verbum in unam syllabam per synizesin confusas in panegyrico 
non animadverti. In periegesi notavi synizeses: in adverbio deinde w. 362. 369 et in 
adverbio dehinc littera h oppressa v. 475. Contra v. 820 idem dehinc sine synizesi legendum 
est, quod prior syllaba ultimam moram secundi pedis explet altera arsin tertii. Comparandi 
causa versus ipsi legantur : 

v. 475. Sic alibi generat. dehinc rupes Aeolidarum. 
v. 820. Commagena dehinc regio Syriaeque secuntur. 

Notabile discrimen inter panegyricum et periegesin est, quod ad interpunctionem 
attinet. 

In panegyrico gravis interpunctio- uno versu 121 excepto — intra versum ne post caesuram 
quidem invenitur sed semper in fine versus. Endlicherus et Baehrensius illi quidem v. 230. 
post largiri semicolon ponunt, sed non intellego, cur id faciant; nam verba quamvis 
numerum vincentia donas optimum sensum praebent iuncta cum antecedentibus 

Sufficis haud animo cupienti commoda cunctis largiri. . . 
Natura concessiva coniunctionis quamvis non adeo eminet, si illam cum insequente versu 231 

Ingenuo relevas occulte munera praestans 
iungimus. Nescio an illi viri docti in indicativo donas offendant et eam ob causam quamvis 
cum participio vincentia coniungere velint, velut v. 54: Quamvis supplicium 
debentes solvere mundo. Sed quamvis cum indicativo saepius et alias et apud Hora- 

tium, Sat. II, 5. 15: Qui quamvis periurus erit . . . exstat. 

Exclamationis signum intra versum 121, ut iam supra (p. 5) ostendimus, eo consilio 
positum est, ut maioris gravitatis causa versus praeter penthemimeren hephthemimeri 
alterum interrumpatur. 

Aliter res habet in periegesi. Ibi graves interpunctiones compluribus locis intra 
versum invenimus. 

Atque primum quidem quadragies post penthemimeren vv. 13. 122. 137. 142. 146. 
191. 286. 318. 325. 335. 384. 394. 403. 406. 417. 418. 443. 456. 462. 465. 475. 500. 519. 
529. 549. 551. 605. 643. 663. 664. 711. 723. 739/800. 831. 832. 948. 1006. 1007. 1050; 
post hephthemimeren ter decies vv. 118. 119. 369. 428. 440. 583. 746. 778. 840. 843. 
891. 930. 1069. 

Etiam post caesuram xax* i^lzov zgozaXov interpungitur gravius 

v. 399. Aegaeo Siculoque; movent quae flamine venti, 

si Baehrensium sequimur. Wernsdorfius et Muellerus leviore commate interpungunt : Aegaeo 
Siculoque, movent quae . . ., ut maius vocis intervallum in hephthemimeri poni possit. 

Post trithemimeren quinquies decies enuntiatio finitur: vv. 31. 43. 66. 110. 207. 255. 
260. 401. 407. 409. 556. 611. 712. 767. 793. 

Ut in versibus paulo supra commemoratis 31. 43. 66. 110. 207. 611. 767. 793 non 
modo post trithemimeren sed etiam post primum verbum versus interpungitur, sic in octo 
aliis versibus ultimum antecedentis enuntiationis verbum simul primum insequentis versus 
est: sexies primum pedem explens w. 80 Excipit. | hunc . . . , 353 Fertilis: | hanc . . . , 
427 Traditur. | hic . . . , 516 Circuit:|has..., 610 Insulae; ast..., 673 Litora; | 
qua, bis thesis syllabas distrahens vv. 423 Eurus; | in..., 507 Maior; | ad... 

Magnae offensioni est sensui incisio post thesin tertii pedis adhibita, qua rhythmus 
propter vicinam penthemimeren plane discinditur. Quod illucescit: 

v. 38. Qui quamvis unus || sit, plurima nomina sumit. 

77. Hinc atque hinc statuae || sunt. ambae litora cernunt. 

279. Pyrenes sequitur || mons. post hunc Celtica tellus. 

2* 

J. Hilbergius, Verhandlungen der 39. Versammlung deutscher Philologen 
und Schulm&nner in Ziirich 1887, Lipsiae 1888 p. 240, et ipse quidem demonstrat 
talem sententiarum dissolutionem turpem esse vv. 77 et 279 afferens, sed non animadvertit 
y. 38 idem vitium habere. Recte Hilbergius monet ea vitia modo eo excusari posse, quod 
Prisciano ingenium poeticum defuerit, non quod haec inscitia aetatis Priscianeae propria 
fuerit; nam alios poetas aequales diligentissime tales versus vitasse. 

Idem Hilbergius 1. c. p. 232 sq. reprehendit nonnullorum poetarum versus, qui asyn- 
deton sententiae post alterum pedem dactylicum praebent. Hanc interpunctionem etiam 
in periegesi semel notamus: 

v. 191. Esse Nean polin; hanc || supra iustissima fertur. 
Alia intervalla interpunctionis inveniuntur et semel post secundum trochaeum 

v. 497. Ignis et unda; salem namque illum solvere flammae 
et ter post trochaeum quinti pedis 

v. 534. Nam purus carae potitur telluris. Abantas 
535. Supra sunt Salamis nec non Aegina. sed ortus 
945. Armeniae longusque noton pertendit; et inde. 

Lucianus Muellerus, qui in libro de re metr. poet. Lat. p. 190 sqq. ostendit poetas 
Latinos caesuram bucolicam non amasse, Priscianum ceteroquin haud raro citatum neglegit. 
Incisio post quartum dactylum in periegesi quinquies exstat: 

v. 157. Cimmerium torrens per Bosphoron; | hic ubi Taurum 
464. Continuoque iacent Gymnesiae: | has Baleares 
830. Hoc esto laterum boreum tibi; | Nilus ad oras 
886. Chaulasii post hos atque Agrees: | inde propinquant 
974. Hinc Coros immensus profunditur; | inde Choaspes. 

Etiam aliud genus caesurae bucolicae, quo incisio post quartum spondeum fit, a Christio, 
Metrik der Griechen und RSmer p. 193, iure vituperatum, quod spondeus molestam monoto- 
niam in catalexin amborum membrorum ferat, in periegesi octies notavi: 

v. 87. Ad partes vergens australes. | excipit istum 

148. Nervo curvati distento: | dextera nervum 

429. Esse potestatis diversae. | namque duobus 

571. Atlantem iuxta longaevi; j finibus olim 

626. Gurgitis Euxini vicinum; | multa virorum 

837. Urbibus et multis habitatur; | nomine prisco 

896. Non Arabis similes opulentis; | scilicet aequa 

941. Medica noscetur tibi tellus; | cuius ad axes. 

Porro animadverto in periegesi licentiam quandam metricam, quam panegyricus non 
habet; dico usum brevium syllabarum in arsi producendarum. Hic inprimis in oculos cadit 
in verbis Arabia, Arabes, Arabi. In iis paraphrasis Latina Graecum archetypum 
Dionysii accuratissime sequitur. Nam versus, in quibus Priscianus hoc gentis nomen prima syllaba 
producta praebet, 769. 865. 866. 870. 890 respondent versibus idem ostendentibus Dionysii 
802. 924. 925. 930. 960; item Prisciani versus 868. 896 aeque ac Dionysii 927. 968 brevi 

syllaba Ar utuntur. Ut productas syllabas excusent, nonnulli et Dionysii et Prisciani codices 
eosque secuti complures eorundem auctorum editores r sive q geminaverunt. Hoc nulla 
probabili causa factum esse iam Eustathius confirmat in commentariis, qui inscribuntur: 
'Yvopmfriara si$ Aiovvowv %6v KBpyyviw — c£. Bernhardyi Geogr. Graec. min. vol. I p. 283 sq. 

— Cum ad V. 927 annotet: xvyov & dvxiy^d^fxov avSdSeia xr t v xov ji tiiitkoTp? s£ avxovoyiiac, jragstc- 

yjvrfXBV] recte igitur Bernhardyus 1. c. vol. II. p. 530 in annotatione ad Dionysii v. 24 
disserit: Ab ipsis poetis, modo venia posset ab arsi vel ictu 
legitima peti, sibilantium vel asperatorum sonorum repetitio- 
nem fuisse devitatam apparet. 

Ceterum in periegesi duo exempla syllabarum productarum exstant, quae ne ortho- 
graphiae quidem ratione excusari possunt: 

v. 661. Hi Tanain habitant fluvium prope Sauromatarum 
1031. Et radios solis et sacra mente retractant. 

In his versibus syllabae finales verborum Tanain et solis natura breves producuntur. 
Scilicet in posteriore versu lectiones codicum variant, quorum alteri oculis pro solis exhibent. 
Quos secuti Bernhardyus, Carolus Muellerus, Baehrensius oculis legi volunt. Difficultas 
v. 1031 fortasse tollitur, si facili coniectura usi verborum positione mutata legimus: 

Et solis radios et sacra mente retractant. 



Quantum rei metricae discrimen sit inter panegyricum et periegesin, cum satis expla- 
nasse mihi videar, transeamus ad stilum grammaticamque comparanda. 

Ac primum quidem notandum est particulas adversativas in periegesi saepissime, in 
panegyrico modo raro in usu esse. Index, qui sequitur, illustret, ubi et quoties inveniantur: 



At 



ast 



sed 



m panegynco: 
ter vv. 70. 82. 123 



deest 



octies vv. 39. 55. 178. 
191. 205. 239. 259. 296 



m penegesi: 
bis et vicies vv. 24. 40. 60. 102. 

105. 108. 127. 205. 229. 258. 
263. 400. 405. 495. 505. 507. 
531.592.625.938.953.1040. 

vicies vv. 28. 33. 42. 63. 

190. 231. 264. 338. 548. 568. 

577. 583. 610. 614. 623. 629. 

731. 968. 1016. 1029. 

semel et quadragies vv. 
11. 13. 16. 20. 27. 47. 84. 

106. 142. 151. 174. 260. 372. 
394. 396. 422. 425. 524. 526. 
535. 562. 574. 640. 641. 643. 
670. 685. 701. 715. 721. 797. 
831.843. 872.884.901.911. 

1041. 1067. 1080. 

sed tamen 
tamen 



bis vv. 15. 130 
semel v. 138 



vero 



deest 



bis vv. 333. 690. 

duodevicies vv. 10. 37. 45. 

99. 246. 251. 273. 410. 474. 

543. 580. 620. 639. 655. 687. 

814. 891. 916. 

bis vv. 540. 717. 



Insunt igitur in panegyrico 14 coniunctiones adversativae vel una intra 22 3 / 7 , contra 
in periegesi 105 vel una intra 10 37 / 105 versus; ast et vero panegyrico plane desunt. 

Discrimen inter carmina. de quibus agitur, inprimis eo illustratur, quod particula ast 
in panegyrico non exstat, cum periegesis ea abundet. Lucianus Muellerus, de re metr. p. 394 
sq. ostendit ast idem esse quod at, sed ut illa forma sit vetustior, et plurimos classicae 
aetatis poetas eo verbo abstinuisse et ab Augusti inde aetate haitc formam adhiberi coeptam 
esse. Quae Muelleri observatio comprobatur et accuratius illustratur ab H. Jordano in 
libro Kritische Beitrage zur Geschichte der lateinischen Sprache p. 290 sqq. 
Ergo auctor panegyrici elegantiorem se praestat periegete, quod exemplaria classica sequitur. 

At non modo forma sed etiam vis coniunctionum adversativarum in panegyrico accu- 
ratius servatur. Nam quattuordecim particulae eius vere adversativae sunt, quibus sententiae 
sequentes praecedentibus opponuntur. In periegesi contra manifestum est Priscianum para- 
phrasten crebris archetypi Graeci particulis &, iUv—fo etc. adductum interdum at, ast, sed etc. 
posuisse, ubi suum locum non habent, sed ubi et, tum, porro similia exspectantur. Sane 
coniunctio at et a poetis et a pedestribus scriptoribus adhibetur ad sententias dispares eas 
quidem sed non plane oppositas coniungendas. Velut in Caesaris de bello Gallico commen- 
tario quarto caput XII particula at incipit, atque eadem in versu 691 Vergilii Aeneidis libri 
VII respondet in*enumeratione praecedentibusPrimus (v. 647), post (v. 656), tum (v. 670), 
nec (v. 678). Ceterae particulae contra sed, sed tamen, tamen, tamen, vero vulgo 
contrarium et id grave contrarium significant. 

Profero exempla, quae periegesis praebet vim adversativam neglegentia, particulas 
respondentium Dionysii locorum addens uncis inclusas: Primum sed vi adversativa caret 
v. 106 (apud Dionysium v. 102 vacat particula). Tyrrhenum zephyro, Siculum sed 
tunditur austro, 141 sq. (17 & v. 152) Unus, qui ... Carambis dicitur; sed 
contra . . . alter prominet, 371 sq. (t v. 379) Calabrae telluris rura secuntur. 
Usque Hyrii summam sed tendit Iapygis ora, 396 (& v. 398) miro fonte descripto 
pergitur Sed supra Thracen, 524 sqq. (av& v. 500) Videntur : Aegylaque, inde 
Cy thera, Calauria dura colonis; ad radios vergit sed Carpathus, 713 sqq. (oXV^to*— psv 
v. 736, quod Bernhardyus vertit at) ... bibit hunc Bactrus... Sed Bactri habitant 
. . ., 830 sq. (avraq v. 892) Nilus ad oras Hesperies finit; sed Tethys solis ab 
ortu Indica concludit; Rubrum mare terminat austrum, 842 sqq. (8* v. 905). .. 
alii mediis habitant telluris in arvis . . .; sed litora iuxta Phoenices vivunt 
. . ., 900 sq. (F v. 975) Cappadoces mediis habitant in finibus huius; terminus 

Assyrios sed claudit Ponticus, 1040 sq. (V v. 1134) At notios pelagus con- 
cludit gurgite Rubrum; sed Ganges ortus et Caucasus excipit arctum. Porro 
plane inepte vertuntur Dionysii vv. 722 sq. 

->/ tiq noWd psv dl}.a lurdvtiqaai Savfiar algst, 
(f>v&t tie *(>voTa)lov iti-qt^otaaav iaaxtv: 

• 

Multa quidem generat viris miracula rerum, 
Sed tamen egregio crystalli pondere gemmam. 

Hoc loco Priscianus propter itiv— tii, cui nihil nisi vis copulativa inest, quod et-et vel 
cum-tum verti poterat, adversativo sed tamen concessivum quidem opposuit. 

Aeque tamen vim adversativam perdidit: v. 36 sq. (i* v. 27) Talia mortales 
perhibent discrimina terrae. Circuit oceani gurges tamen . . ., 250 sq. (tis v. 
260) Haec facies Libyes, hic claudit terminus illam. Sunt tamen huic aliae 
gentes . . ., 541 sqq. (v. 519 vacat) . . . sunt insulae Abydi, confines Asiae 
dextrae Europesque sinistrae; ad boream tamen hae pertendunt . . ., 655 
(ti 9 v. 666) cursu Tanais fluminis descripto continuatur Hunc tamen vertit in glaciem 
boreas, 813 sq. (xak— piv v. 866) Hunc Asiae perhibent angustis partibus esse. 
Cui tamen immenso fluvii se gurgite miscent, 916 (ti* v. 992) Euphratis et Tigridis 
descriptione confecta dicitur Hoc tamen omne solum, fluvius quod cingit 
uterque . . . 

W. S. Teuffelius in libro „Geschichte der Romischen Literatur" § 481,2 de Prisciani 
institutionum grammaticarum libris disserens dicit dictionem huius [auctoris vitiosam esse 
magna verbositate eundemque de correcta collocatione verborum sermonis Latini vix 
umbram experientiae habuisse. Prius vitium in periegesi vituperari non potest, quoniam 
paraphrastes non sua sed aliena profert. Etiam panegyricus non verbosior est quam in tali 
laudatione exspectatur. Quod contra ad verborum collocationem attinet, periegesis minime 
a reprehensione Teuffeli defendi potest, cum panegyricus insignem huius rei curam agat. 
Hoc discrimen maxime videmus animum intendentes ad collocationem particularum. 

Secundum loquendi usum Latinum causales nam et namque modoin initio sententiae 
ponuntur. Quae lex in panegyrico ita servatur, ut namque semper (quinquies) primum 
verbum enuntiationis sit w. 4. 16. 33. 156. 232, nam octies primum vv. 29. £0. 58. 99. 
220. 273. 290. 293 et quater secundum vv. 8. 36. 61. 215. In periegesi contra non modo 
quaterdecies nam primo loco invenitur vv. 66. 392. 534. 603. 765. 778. 796. 822. 875. 891. 
924. 979. 1074. 1085 et septies altero vv. 122. 634. 703. 871. 920. 998. 1007 sed etiam 
ter tertio loco vv. 43. 149. 255. Item namque non modo novies primo loco ponitur vv. 
172. 182. 388. 429. 733. 842. 877. 966. 1060, sed etiam bis secundo vv. 262. 497 atque 
semel ineptissime quinto v. 436. 

Porro non vituperandus est in panegyrico ordo adversativarum. At semper (ter) 
primum locum habet vv. 70. 82. 123, sed quinquies primum vv. 55. 191. 205. 259. 296, 

ter secundum vv. 
indice illustretur: 

At 



39. 178. 239. Qualis in periegesi earundem particularum ordo sit, 



Ast 



Sed 



Loco primo 


altero 


tertio 


quarto 


vv. 24. 40. 60. 102. 


vv. 105. 


v. 953. 


v. 229. 


108. 127. 205. 495. 


258. 263. 






507. 531. 592. 625. 


400. 405. 






938. 1040. 


505. 






vv. 28. 33. 190. 231. 


v. 63. 


v. 42. 




264. 338. 548. 568. 








577. 583. 610. 614. 








623. 629. 731. 968. 








1016. 1029. 








w. 13. 16. 20. 26. 


vv. 11. 


vv. 562. 


w. 372. 


47. 142. 151. 174. 260. 


84. 106. 


901. 


526. 


396. 422. 524. 535. 


394. 425. 






574. 643. 685. 715. 


670. 701. 






721. 797. 831. 843. 


872. 






884. 911. 1041. 1067. 








1080. 









Etiam coniunctiones copulativae atque (ac), et in panegyrico accuratius collocantur 
quam in periegesi. In panegyrico atque (ac) semper (decies), ut est norma, inter verba 
sive sententias iungenda ponitur; in periegesi sex versus inter sex et quadraginta eam 
normam neglegunt: 

v. 414. Tenditur atque vetus qua longo gurgite Ladon. 
521. Et Corcyra potens Itaces atque aspera tellus. 
546. Fertilis atque Thasos, simul Imbros post Corybantum. 
624. Hyrcanum, pariter Parthum, simul atque Sabaeum. 
915. Ocior atque vadis emergens cedit amaris. 
919. Agricolis pariter pastoribus atque feracem. 

E t in panegyrico octies et tricies invenitur, semel et tricies verbis coniungendis 
praecedens et septies ea sequens vv. 105. 110. 132. 172. 200. 225. 244. In periegesi sunt 
centum et quattuor et quorum undecim post verbum coniungendum inveniuntur vv. 44. 
70. 98.. 261. 323. 769. 816. 837. 853. 876. 927, duo tertio loco vv. 196. 1001, unum 
quarto v. 873. 

lam proferam nonnullas constructiones, figuras, verba, quae periegesis propria sunt, 
in panegyrico autem vitantur : 

1. Nonnunquam Priscianus — scilicet Vergilium aliosque optimos auctores imitatus — 
magna coniunctionum cumulatione utitur, praesertim cum eascum adverbiis simul, pariter, 
nec non coniungat. Cuius rei exempla sunt digna quae notentur : v. 104 nec non simul, 
624 Hyrcanum pariter, Parthum simul atque Sabaeum, 664 nec non Oretaeque, 

727 Et Tochari Frunique et (Dion. v. 752 xal— r« xai), 863 Arboribus pariter pecori- 
que et . . . (Dion. v. 922 r*—*ai), 878 Et casia nec non et, 1003 . . . Aribasque 
simul linique Arachotas, 1082 Oceanusque simul nec non . . . 

2. Ellipsis indicativi verbi auxiliaris esse fere quadragies notanda est. Panegyrici 
ellipses v. 10 nec mirum, v. 121 infandum! etiam in oratione soluta inusitatae non sunt. 

3. Verbum compositum anastrophe discinditur v. 10. sq. circum-clauditur, 398 sub- 
cincta = succincta, 405 sq. circum-cingitur, 713 praeter-fluentem. 

4. Nomen substantivum, quod nos ut appositionem vertere solemus, in sequentem 
enuntiationem relativam trahitur v. 8 Oceanum, tellus quo cingitur aequore, 58 . . . 
nomine Saturni quod Tethys possidet aequor, 68 . . . qui frangitur aequore 
pontus, 363 . . . quam pulcher gratam praeterfluit Aesarus urbem, 691 malos 
lemures quod pellit munus, iaspin, 964 . . . quod proprie pelagus celebrat 
cognomine latum, 972 . . . quique tenent populi . . . agros. 

5. Dativus septies pro a cum ablativo adhibetur v. 267 tibi dinoscitur, 463 vocata 
vetustis, 563 cernitur huic, 594 spectetur tibi, 726 quibus coluntur, 766 nobis 
dicatur, 941 tibi noscetur. 

6. Praepositio sub contra solitum usum interdum cum accusativo iungitur, cum ab- 
lativum optemus v. 235 colunt sub moenia Thebes, 414 sq. habitant sub scopulos, 
434 sq. sub cuius scopulos . .. . servant, 455 sq. . . . contingat . . . sub iuga, 892 
. . . zephyri sub partes degit Erembum . . . genus, 954 sub colles imos habitant. 
Priscianus sub cum accusativo et sub cum ablativo parum discernere videtur. 

7. Eadem praepositio sub saepius prorsus vim praepositionis in sive versus usurpat 
v. 152 sub parte sinistra, 158 gelidis habitant sub finibus, 601 sub ore feroci, 
667 sub oras, 669 regione sub una, 717 sub Caspia litora, 908 extrema sub parte, 
991 Ariae sub finibus. Aeque sub saepe ad caeli regiones significandas adhibetur, quae 
ex sideribus vel ventis nominantur, exempli causa v. 836 sub solem vergit et austros, 
947 oriente sub ipso, 952 sub boream, 966 sub partibus arcti. 

8. Numeralia distributiva pro numeralibus cardinalibus in usum veniunt, quamquam 
non cum pluralibus tantum coniunguntur v. 145 ternis diebus, 216 septeno gurgite, 
290 gurgite quino, 328 partes ternas, 479 cardinibus ternis, 537 sunt ternae (sc. 
insulae), 1037 marginibus ternis. 

9. Cum utrumque carmen, ut locum, ubi quid sit, significet, ablativum sine praepositione 
ponat, sola periegesis nudo accusativo vel ablativo utitur, ubi quo? vel unde? quaeritur, 
etiamsi non de urbibus aut parvis insulis agatur: v. 55 Pamphylumque latus . . . 
pertendit, 289 Euxini pervenit undas, 374 sinum penetrans Aquileium, 562 Cim- 
merium Bosphoron ibit, 722 vergit boream, 758 irrumpit pontum, 812 penetrans 
vicinas oras, 833 finem pervenio, 936 advergens austros, — v. 307 currunt 
Riphaeis montibus, 671 Aegypto missi, 695 vergunt zephyro, 1052 Emodo 
missos monte. 

10. Ex contrario praepositio exstat, ubi nudus ablativus instrumenti exspectatur v. 416 

tacto accensus ab igni. 

3 

11. Nomina propria geographica cum nominibus appellativis genitivo epexegetico iun- 
guntur: v. 361 flumen Halecis (nominativus : Halex, cf. Wernsdorfium ad v. 361), 588 
Borysthenis amni (nom. : Borysthenes, Graece Bogtxj&mrc), 718 flumen Araxis (nom.: 
Araxes, cf. Wernsd. a. h. 1.), 797 fluvium Maeandri, 906 Babylonis urbem. Simi- 
liter scribitur v. 755 gemma iaspidis albae, 1008 curalli lapidem. 

12. Accusativum limitationis, quem vocant Graecum, animadvertimus bis: v. 794 
capiaris pectora cantu, 894 nigrescunt corpus adusti. 

13. Forma quis pro quibus legitur vv. 269. 278. 741. 

14. Numerale unus liberius adhibetur, velut v. 557 una pro Graeco tk (Dion. v. 
541) = quaedam, 141 unus pro alter respondens insequenti (v. 142) alter, 334 unam 
pro alteram sc. Herculis e statuis. 

15. Temporale diu pro locali longe usurpatur v. 869 protenta diu. 

16. Ut scribitur pro quantum sive quoad v. 925 deo similes, licet ut mortali- 
bus esse. 

17. Poetica forma ceu pro comparativo ut exstat vv. 9. 473. 550. 584. 

18. Nimium, quod cum vulgo tum in panegyrico (v. 28 nimium iustos) abundantiam 
significat, in periegesi saepius gradus superlativi vicem implet: v. 608 nimium placare, 
743 dives nimium, 846 nimium decoratam, 980 nimium decoratur. 

Panegyricus, quamvis a bono stilo non alienus, notabiles constructiones praebet et 
figuras, quae ex parte vitandae erant, et quae in periegesi non inveniuntur: 

1. Coniunctio finalis ne pro consecutiva ut non legitur v. 82 sq. Hos dominus sic 
domuit, post haec ne possint esse rebelles. 

2. Verbum sperare quod sequentem accusativum cum infinitivo futuri postulat, cum 
accusativo cum infinitivo praesentis iungitur v. 119 sperabant ducere, cum coniunctivo 
v. 265 Roma tibi cum spero pareat uni. 

3. Bis interrogatio indirecta indicativum pro coniunctivo praebet: v. 270 sq. experti 
sumus, quanta tuum pectus servat praesentia regis, 278 quantus adest pro te 
ostendens. 

4. In imperatoris maiestate appellanda nonnunquam vester pro tuus ponitur vv. 8. 
161. 168. 173. 239. 255. 262. 298, et vobis pro tibi vv. 171. 286. 

5. Constructio ablativi comparationis in panegyrico notabilem ellipsin offert v. 167 
Ad quas accessit placidus magis omnibus aris, ubi quam ad omnes aras desidera- 
tur, et v. 187 sq. Qui dubio quondam peiora pericula ponto iam patrias oras 
tolerabant nave tenentes, ubi quam in dubio ponto optatur. 

Summi momenti est et thesin nostram panegyricum et periegesin non esse eiusdem 
auctoris inprimis confirmat, quod panegyrici poeta christianum se esse profitetur, cum 
periegetes aliter de rebus divinis sensisse videatur. 

Confessio christiana panegyrici auctoris ex his locis apparet: 

Ad memoriam novissimi diei excitamur verbis v. 55 sq. , quibus deus appellatur 
pater, qui pari libra iusti momenta repensat. 

Christianorum deus opponitur Jovi vv. 174 — 179 Aemilius Paulus placavit 
Jovem Capitolia templa tenentem, omnipotens sed te (Anastasium) superum 
conspexit ab arce numina placantem caelestia templa tenentis. 

vv. 211 — 16 mentio fit Josephi, quanta pudicitia et sapientia fuerit, quomodo Pharao- 
nis somnia interpretatus sit, quomodo frumentum horreis condens Aegyptios a fame de- 
fenderit. 

Deus ubique praesens invocatur v. 309 sq. Numen, quod caelum, terram, pon- 
tumque revisit, Ausoniis servet regnis haec munera semper. 

Quin etiam biblia commemorantur v. 280 Sancta pios homines testantur scripta. 

Periegesis auctorem dico certam religionem omnino non profiteri. 

Sane verum est id, quod interpretes notant (cf. C. Muellerum 1. c. p. XXX), Pri- 
scianum omnes locos, quibus Dionysius ethnicos deos laudet aut Musas invocet, supprimere; 
sed non probandum est illud: Quaecunque ille subinde de singulorum deorum ceri- 
moniis, ritibus, orgiis aut aliis rebus superstitiones gentilium redolentibus 
immiscet, haec studiosepraeterit. Nam re vera gentilium ritus, orgia aliaeque super- 
stitiones commemorantur velut v. 489 sqq. Dianas fons est . . . quem si quis manibus 
non castis hauserit unquam, laetifico tristis non miscet pocula Baccho, v. 560 
Hic animas perhibent heroum laude potentes degere securas, v. 586 sq. In qui- 
bus uxores Amnitum Bacchica sacra concelebrant hederae foliis tectaeque 
corymbis, v. 775 [sq. Qua nymphas perhibent comitem rapuisse potentis 
Alcidae. 

Quin etiam potentia divina plurali significatur, quo uti christianum minime decebat, 
v. 387 Hic illis aliud posuerunt numina monstrum. 

Priscianum christianum fuisse Dodwellus et eum sequentes Wernsdorfius aliique eo 

inprimis loco confirmare volunt, ubi de Phoenicibus haec dicuntur: v. 846 sq. Chaldaeo 

nimium decoratam sanguine gentem arcanisque dei celebratam legibus unam. 

Namque cum Dionysius non prodiderit Phoenices a Chaldaeis descendere sed ab Erythraeis 

(cf. Dionys. v. 906), illi viri docti coniciunt originem Phoenicum, cum quibus Iudaei misceri 

videantur, eam ob causam a Chaldaeis deduci, quod ab his Abrahamus patriarcha oriundus sit. 

Praeterea verba gentem arcanis dei celebratam legibus unam non ad aliam gentem 

spectare posse nisi ad Hebraeos, Abrahami posteros. Quae conclusio quaesita et parum 

verisimilis videtur esse. Equidem puto e vv. 846 sqq. nihil aliud effici, quam ut Phoenices 

a Chaldaeis orti aeque atque hi arcanis dei legibus celebrata gens sint. Chaldaei primi 

cursum stellarum observabant atque intellegebant, iidem primi astronomiam et arcanam 

astrologiam colebant. Praeterea recte Camers monuit Ciceronem in libris de divinatione 

Chaldaeorum mentionem facere ut vaticinatorum, augurum, somniorum interpretum, magorum. 

Ad has artes arcanae leges mihi videntur referendae esse minimeque ad leges Mosis vel 

Iudaeorum. Nam quid arbitramur fuisse causae, cur Priscianus, si verum esset eum ubique 

personam christianam prae se tulisse (cf. notam ad. 846 in Wernsdorfii editione) gentis 

sibi bene notae Iudaeorum, ex qua magnus Nazarenus natus est, nomen pronuntiare neglege- 

ret? Nonne parum verisimile est eundem christianum paraphrasten, qui Dionysii de Byzantio 

3* 

verba vertens (Dion. v. 804.) propria verba addiderit v. 771 sq. moenia . . . Ro- 
manisque pie regnis dominantia mundo et multis aliis locis relationes (ut v. 185 sq. 
Vergilii de Didone narrationem) aut descriptiones aliunde repetitas mirorum lapidum, avium 
etc. inferserit, terram sanctam silentio praeterire? 

Non minus insolenter a Wernsdorfio (cf. notam ad v. 3) contenditur verba v. 3 in 
quas imperium mortalibus ipse dedisti christiano more adhiberi et ex sacris litteris 
Gen. I, 28 videri expressas esse. Quod a Wernsdorfio ipso refellitur, cum argumenta 
afferat, ex quibus apparet etiam gentiles docuisse hominem terris et ceteris animalibus im- 
perare: Ovid. Met. I, 77 . . . quod dominari in cetera posset, natus homo est et 
Plin. hist. nat. praef. libri VII. . . . animal ceteris imperaturum. 

Non dico periegeten ethnicum fuisse, qui veteres deos crederet, sed minime argumen- 
tis probari potest eum christianam religionem lege sancitam professum esse sicut pane- 
gyrici auctorem. Opinor potius Priscianum, qui iam ante Justiniani dominationem maxi- 
mam partem vitae degerat, quo tempore paganitas christianismo nondum plane remota erat 
sed novam doctrinam disciplina neoplatonica vehementer impugnabat, librum suum geo- 
graphicum in usum scholarum scriptum ita instituisse, ut ei quasi indoles simultanea esset, 
ut ab utriusque religionis confessoribus sine offensione legi posset. 

Manitius in Museo Rhenano XLIV p. 544 monet Hugonem de Trimberg disserentem 
de Prisciano questum esse: Laude quidem dignior foret Priscianus, si mansisset ut 
erat pridem christianus. Manitius opinatur hoc iudicium oriundum esse ex vita qua- 
dam Prisciani posterioris aetatis. Cui non assentior. Equidem censeo Trimbergensem in 
hunc errorem eo inductum esse, quod religionis discrimine nostrorum carminum auctorum, 
quae vulgo eiusdem nomini adscribebantur, cognito putabat Priscianum, dum christianus 
erat, panegyricum et postea religione mutata periegesin composuisse. 

Quoquo modo res se habet, id quidem mihi videtur constare auctorem panegyrici, 
qui vere personam christianam ubique prae se fert, non scripsisse iibrum, in quo ne 
mentio quidem fit confessionis christianae. 

Endlicherus in panegyrici editione p. XV dicit inter periegesin, inprimis inter quattuor 
illos versus 1 — 4 : 

Naturae genitor, quae mundum continet omnem, 
Adnue, rex caeli, positum telluris et undae, 
In quos imperium mortalibus ipse dedisti, 
Materiae tantae me promere carmine digno 

quos Priscianus e suo praefixerit animo et panegyricum non exiguam stili afiinitatem 
intercedere; argumenta non affert. Sane negari non potest hos versus elegantia quadam 
compositos esse, si ceteros periegesis versus comparas, sed in panegyrico, ut iam supra 
demonstratum est (p. 7), nusquam copula et ante ultimam arsin ponitur neque usquam 
adiectivum dignus cum genitivo coniungitur, quam constructionem in v. 4 periegesis vul- 
gata lectio praebet (cf. Wernsdorfium 1. c. p. 266). Quod deus similiter atque paneg. 
v. 101 summi genitoris perieg. v. 1 Naturae genitor et similiter ac paneg v. 2 caele- 
stis rex, 38 caeli rex, 271 rex caelestis 286, rex omnipotens perieg. v. 2 rex caeli 

appellatur, hac re nihil efficitur ad affinitatem carminum, nam eiusmodi dei epitheta ab 
omnibus fere scriptoribus adhibentur. 

Eadem de causa supra omnino non commemoravi id quod Manitius in Museo Rhe- 
nanoXLIVp. 544 sq. contendit versibus 1 sqq., 1075 sq., 1087, 71 auctorem se praebere 
christianum. Ille si Camertis ad v. 1079 notam legisset, non fugisset eum etiam horum 
locorum simillimos inveniri in auctoribus ethinicis, Plinio et Silio. 

Ex his, quae dixi, satis apparere puto inter periegesin et panegyricum tot tantaque 
discrimina et notabilia quidem interesse, ut carmina nostra eiusdem auctoris esse non possint. 

Reliquum est, ut de praefatione, quam antea negleximus, breviter disputemus. 

Cum panegyrici auctor tantam curam ad hexametros componendos conferat, iure 
miramur, quod non eandem curam senariorum iambicorum agit, quos Teuffelius 1. c. 
merito crepitantes dicit. 

Ut in hexavietro ita in trimetro iambico usitatissima caesura penthemimeres est, quae 
post tertiam thesin fit, velut praef . 

v. 1. Summi poetae || quae solent in versibus 

et proxima dignitate ea est, quae post quartam thesin ponitur, i. e. hephthemimeres, velut 
praef. 

v. 8. Sapientium damnatur || arbitrio pari 

(cf. L. Muellerum, de re metr. p. 203 sq.) 

Cum omnes panegyrici hexametros penthemimeri incidere possimus, in senariis praeter 
v. 8 etiam v. 11 hephthemimeren praebet: 

Quare precor libenter || audias tua. 

Incisio a Catullo, Horatio, aliis bonis poetis (cf. Muellerum 1. c.) evitata, quae post 
priorem sive alteram sive post utramque fit dipodiam, ter invenitur post priorem 
et alteram dipodiam : 

v. 7. Nam qui tribuit || mortalibus || caelestia 
12. Quae iuncta non || ego potero || producere 
18. Addere decus || rebus magis || quam sumere 

semel post alteram 

v. 10. Cum falsa ceperit canens j| exordia. 

Quin etiam praefationis auctor versum fecit, in quo fieri non potest, quin caesuram 
post finitum pedem tertium ponamus, ut versum illum Alexandrinum Francogallorum de- 
mum ab duodecimo post Christum natum saeculo inde usitatum spectemus: 

v. 2. Quos imperatorum || modulantur laudibus 
4. Adversa naturae || sequentes impie. 

Ad eandem caesuram constituendam invitari possis etiam versu 

17. Quod more miro fit; solent nam carmina ; 

nam propter interpunctionem post pedem tertium factam incisionis post tertiam thesin vis 
imminuitur. Eadem interpunctione versus 17 praefatio a panegyrico abhorret, quod om- 
nino interpunctionen intra versum ponit. 

Alias rei metricae proprietates iamborum hoc loco omitto, quoniam his cum hexa- 
metrorum propritatibus tertium comparationis non est. Ceterum satis apparere mihi vi- 
detur auctorem hexametrorum, cum in hexametris componendis leges rei metricae tam 
accurate observaverit, in senariis componendis tanta licentia uti non potuisse. 

Etiam sententia, stilus, grammatica indicant praefationem non esse eius, qui pane- 
gyricum composuit. 

Ac primum quidem praefatio supervacanea videtur esse, quoniam panegyrici vv. 
1 — 9 quasi alteram praefationem, qua gratiae deo aguntur pro benignitate et poetae con- 
silium enuntiatur praeconiorum dicendorum, afferunt; tum sententia*iamborum plane vul- 
garis et communis est minimeque ad panegyricum ipsum pertinet. Cum Heque nomen im- 
peratoris enuntietur, cuius laudes in carmine canendae sunt, neque homines aut tempora signi- 
ficentur, haec praefatio omnibus aliis imperatorum panegyricis praeponi poterat. 

At ipsa discrepantia est inter praefationem et panegyricum, quod in priore summi 
poetae vituperantur, qui falsa ceperint canentes exordia, cum caelum petunt et 
sidera, adversa naturae sequentes, tum vero in altero (v. 8 sq.) legitur praeconia can- 
tum iri, quae finit caelum, quibus cingitur orbis. 

Quod ad dictionem attinet, id mihi videtur notabile esse, quod in praefationis v. 5 
verbum scio non cum accusativo cum infinitivo sed cum quod iungitur, quam construc- 
tionem panegyricus non novit. Porro imperatoris maiestas non appellatur plurali secundae 
personae pronominis personalis. Denique cum in panegyrico distinctum et perspicuum 
dicendi genus inveniatur, praefationis vv. 11 sqq. plane obscuri sunt: . . . audias tua, 
quae iuncta non ego potero producere . . . sed parte ferre qua valeo pro 
viribus decerpta lucem conferat quae cantibus. Quod more miro fit; solent 
nam carmina addere decus rebus magis quam sumere. Hi quidem versus, si 
pro conferat conicimus conferant, verti possunt, sed neque conexum neque sensum 
habent. 

Eas ob causas mihi videtur verisimile esse librarium quendam praefationem alicubi 
inventam vel ex suo ingenio invita Minerva compositam panegyrico eadem licentia usum 
praeposuisse, qua titulum atque inprimis verbosam subscriptionem addiderit. Quae licentia 
eo satis illustratur, quod Anastasio praeter alia epitheta cognomen Gothici victoris 
inditur, quamquam in panegyrico ipso Gothorum ne syllaba quidem mentio fit. Etiam tantum 
abest, ut Anastasius Gothos vicerit, ut rem male gesserit contra eos. 

Quaerat quispiam, annon duritates periegesis, quas inprimis in re metrica reprehendi, 
eo effectae sint, quod paraphrastes, cum archetypum verteret, quae invenerat aspere dicta 
vitare non potuerit vel noluerit. 

Sane negari non potest licentias metricas periegesis, quas notavi, maximam partem 
etiam in Dionysio exstare, sed perraro ipsis iis locis inveniuntur, quae paraphrasi respon- 

dent. Solum ex illis quinque versibus (cf. p. 12), qui caesuram bucolicam post quartum 
dactylum exhibent, quattuor archetypum sequuntur: v. 157 (Dion. 167), 464 (Dion. 457), 
830 (Dion. 892), 886 (Dion. 956). Ceterum Priscianus creberrimas Dionysii caesuras buco- 
licas de industria evitavit, cum Avienus, alter Dionysii periegesis paraphrastes , in de- 
scriptione orbis terrae (repetita a Carolo Muellero Geogr. Graec. min. p. 176 sqq.) eas 
saepissime imitetur. Idem Avienus etiam aliis licentiis rei metricae Latina accuratione 
neglecta Dionysium sequitur. Ille exempli causa minime dubitat caesura *ard tqItov Tgoxarop 
etiam post verbum Latinum uti aut vocabulum monosyllabum in fine versus ponere. Dictione 
contra multo meliore et elegaritiore utitur quam Priscianus, ut ille quasi linguam propriam 
hic alienam usurpare videatur. 

Quamobrem Avienus laudandus est, quod formam Graecam feliciter imitatus optimam 
linguam Latinam praebet, reprehendendus Priscianus, qui et formae Latinae studens Grae- 
cam non plane vitat neque elegantem dictionem Avieni adaequare potest. 

Certe Avieni paraphrasi demonstratur necesse non esse paraphrasten', cum vitet vitia, 
in contraria currere. Itaque puto non tam ex difficultate vertendi quam ex inscitia sive 
atechnia paraphrastae tot locos duritie insignes in perigesi ortos esse. Equidem mihi per- 
suadere non possum panegyrici tam elegantem auctorem non potuisse vertendi difficul- 
tates melius superare quam periegesis auctori contigit. 

